SCB Financial Markets คาดกรอบเงินบาทวันนี้ 35.10-35.40 บ./ดอลลาร์
SCB Financial Markets คาดเงินบาทวันนี้ (11 ส.ค.65) เคลื่อนไหวกรอบ 35.10-35.40 บ./ดอลลาร์ นักลงทุนบางส่วนมองว่าความร้อนแรงของเงินเฟ้อได้ผ่านจุดสูงสุดไปแล้ว
SCB Financial Markets คาดเงินบาทวันนี้ (11 ส.ค.65) เคลื่อนไหวกรอบ 35.10-35.40 บ./ดอลลาร์
11 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (11 ส.ค.65) เคลื่อนไหวในกรอบ 35.10-35.40 บาท/ดอลลาร์ ค่าเงินบาทปรับตัวแข็งค่าขึ้น ตามค่าเงินดอลลาร์ที่ปรับตัวอ่อนค่าลง โดยที่การประชุมคณะกรรมการการเงิน (กนง.) เมื่อวานนี้ มีมติปรับขึ้นดอกเบี้ย 25 bps จาก 0.50% เป็น 0.75%
โดยตลาดหุ้นสหรัฐเคลื่อนไหวในแดนบวก หลังตัวเลขเงินเฟ้อของสหรัฐประกาศออกมาต่ำกว่าที่คาด ทั้งนี้นักลงทุนบางส่วนมองว่าความร้อนแรงของเงินเฟ้อได้ผ่านจุดสูงสุดไปแล้ว และจะไม่ทำให้เฟดปรับขึ้นดอกเบี้ยอย่างร้อนแรง ขณะที่ราคาน้ำมันปรับตัวขึ้นเล็กน้อย จากอุปสงค์ที่ปรับดีขึ้น